अभिव्यक्ति विचार मंच देशभर के कलमकारों का सम्मान करेगा
नागदा | अभिव्यक्ति विचार मंच का 14वां वार्षिक सम्मान समारोह 30 अप्रैल को होगा। जिसमें देशभर के कलमकारों को विभिन्न विधाओं के लिए मंच द्वारा घोषित अलंकरणों से सम्मानित किया जाएगा।
मंच के मनोहरलाल परमार व अशोक शर्मा ने बताया महिला क्षेत्र में उत्कृष्ट सृजनशीलता के लिए राष्ट्रीय अभिव्यक्ति मीरा सम्मान, साहित्य सृजनशीलता के लिए नारद सम्मान, काव्य साधना के लिए कवि विष्णु जोशी सम्मान, सर्वधर्म समभाव क्षेत्र के लिए स्व. अखलाक बाबा स्मृति सम्मान, पत्रकारिता के लिए मनजीत चावला स्मृति सम्मान के अलावा विभिन्न विधाओं में कार्य करने वाली 10 साहित्यिक, सांस्कृतिक, खेल प्रतिभाओं को मंच से सम्मानित किया जाएगा। कार्यक्रम में मंच अध्यक्ष शरद गुप्ता व सचिव अरविंद पाठक द्वारा वार्षिक कार्यक्रमों के कैलेंडर की घोषणा की जाएगी। मंच संस्थापक अध्यक्ष डॉ. सुरेंद्र मीणा ने बताया कि मंच द्वारा काव्य लेखन प्रतियोगिता भी होगी।
hin_Deva hin_Deva hin_Deva